Nuusbrief: Mei 2018 | PEN Afrikaans
Home » Nuus » Nuusbrief » Nuusbrief: Mei 2018
Nuusbrief: Mei 2018
PEN Turkye het onlangs PEN-sentrums wêreldwyd genooi om deel te neem aan 'n kunsprojek ter bevordering van wêreldvrede. Kinders (7 – 14 jaar) word genooi om iets te teken of verf in reaksie op "Kız Çocuğu", 'n ikoniese gedig deur die gevierde Turkse digter, Nazım Hikmet (1902-1963). Dit is beskikbaar in Engels en in Afrikaanse vertaling, met groot dank aan bekroonde digter en PEN Afrikaans-bestuurslid, Charl-Pierre Naudé.
Ons vra lede van PEN Afrikaans om dié uitnodiging onder 'n kind / kinders wat mag belangstel se aandag te bring. Daar sal 'n kalender uit die projek voortvloei, asook 'n uitstalling van geselekteerde kunswerke by die Nazım Hikmet Centre of Culture and Arts in Istanbul.
Die sluitingsdatum vir aansoeke by die PEN Afrikaans Vertaalfonds is 15 Mei. Buitelandse uitgewers wat Afrikaanse boeke in vertaling wil uitgee, kan tot dan 'n befondsingaansoek indien. Die volgende sperdatum is 15 September. Sien gerus die artikel wat Publishing Perspectives oor die fonds geplaas het.
'n Oorsig van Afrikaanse resensies en boekbesprekings in April
Hier is, ten slotte, 'n lys van Afrikaanse boeke wat in Mei verskyn. Baie geluk aan al ons lede wat hierdie maand nuwe boeke op die rakke het.